stanford-oval/wikipedia huggingface dataset:
האויב שבפנים (סדרת סרטים)
סדרת הסרטים > האויב שבפנים: פרק הסיום

אנדרסון כתב וביים את הסרט השישי והאחרון בסדרה, שצולם בדרך דו-ממדית ועבר שינוי דיגיטלי לתלת־ממד. אנדרסון הביע את רצונו לסגור מעגל ולהחזיר דמויות, נושאים ותפאורת הכוורת מהסרט הראשון. צילומי הסרט נערכו בדרום אפריקה בספטמבר 2015 והסרט יצא לאקרנים ב-27 בינואר 2017.
שלושה שבועות לאחר אירועי הסרט הקודם, האנושות נמצאת בסכנת הכחדה לאחר שוסקר בוגד באליס בוושינגטון די.סי.. אליס פוגשת במלכה האדומה, שאומרת לה שעליה לחזור להיכן שכל הסיוט התחיל - ראקון סיטי, משום שתאגיד אמברלה יצר נוגדן הנישא באוויר אשר מיועד לחסל את כל מי שנגוע בנגיף הטי. כשהיא במירוץ נגד הזמן, אליס נלכדת בידי ד"ר אייזקס שנחשב למת, שמגלה שגלגולו הקודם היה למעשה כפיל. אליס נמלטת ומגיעה ראשונה לראקון סיטי, שם היא חוברת לקלייר רדפילד. אחרי שהם הודפים את צבא הזומבים של ד"ר אייזקס, אליס, קלייר ושאר הניצולים עושים את דרכם אל הכוורת. הם פוגשים שוב במלכה האדומה, שמגוללת בפניהם את מקורו של נגיף הטי - הנגיף נוצר בידי מייסד תאגיד אמברלה, הוירולוג ג'יימס מרקוס, כדי להציל את בתו אלישיה ממחלה שגורמת לה להזדקנות מהירה. ג'יימס נבגד בידי שותפו העסקי ד"ר אייזקס ונהרג בידי אלברט וסקר. ד"ר אייזקס וחבר המנהלים של תאגיד אמברלה החליטו לשחרר את נגיף הטי כדי לטהר את העולם, להציל את העשירים ובעלי הכוח בהקפאה קריוגנית בכוורת ומאוחר יותר לבנות מחדש כרצונם.
אליס מתעמתת עם וסקר ועם ד"ר אייזקס האמיתי בתחתית הכוורת, ומגלה לבסוף את מקורה - היא כפילתה של אלישיה מרקוס שעדיין נותרה בחיים ושאינה מסוגלת לחיות חיים רגילים בשל מצבה. כפילו של ד"ר אייזקס מביא עמו צבא אל-מתים לכיוונם של אליס וד"ר אייזקס האמיתי משום שלא האמין שהוא כפיל. הוא דוקר למוות את ד"ר אייזקס האמיתי. אליס משחררת את הנוגדן ומחסלת את כל אלה הנגועים בנגיף הטי. היא שורדת ורוכשת את זכרונותיה של אלישיה מרקוס כתגמול כדי להשיג את הילדות שמעולם לא הייתה לה. סדרת הסרטים מסתיימת כאשר אליס רוכבת על אופנוע לכיוון ניו יורק בזמן שהיא נרדפת בידי אורגניזמים ענקיים מעופפים המשמשים כנשק ביולוגי. היא מציינת שעבודתה לא הושלמה ושייקח לנוגדן מספר שנים כדי להגיע לכל קצוות העולם.
סדרת הסרטים > אתחול

בשנת 2021 מתוכננת יציאתו לאקרנים של סרט אתחול בשם "Resident Evil".
הכנסות הסרטים

בעוד שהמבקרים קטלו את כל הסרטים במיוחד את השני, מעריצי המשחקים קיבלו אותם בתגובות מעורבות. חלקם שיבח את מעבר הז'אנר למסך הגדול, בעוד שחלקם לא אהבו את העובדה שמדובר בעיבוד חלקי למשחקים וכמעט ללא הגיבורים המקוריים ממשחק הווידאו. אולם, סדרת הסרטים זכתה להצלחה רבה בקופות, כאשר הסרט הראשון הניב הכנסות של קרוב ל-102.5 מיליון דולר; הסרט השני למעלה מ-129 מיליון דולר והסרט השלישי קרוב ל-148 מיליון דולר. סך הכל סדרת סרטי האויב שבפנים הפכה לאחת הרווחיות ביותר ועד כה גרפו הסרטים 1.233 מיליארד דולרים מהכנסות ברחבי העולם.
| 0 | 1 | 2 | 3 | 4 | 5 |
| --- | --- | --- | --- | --- | --- |
| סרט | תאריך יציאה | תאריך יציאה | סכום הכנסות | סכום הכנסות | סכום הכנסות |
| סרט | תאריך יציאה | תקציב | ארצות הברית | מחוץ לארצות הברית | כלל עולמי |
| האויב שבפנים | 15 במרץ 2002 | $33,000,000 | $40,119,707 | $62,321,367 | $102,441,077 |
| האויב שבפנים: אפוקליפסה | 10 בספטמבר 2004 | $45,000,000 | $51,201,457 | $78,193,437 | $129,394,837 |
| האויב שבפנים: השמדה | 21 בספטמבר 2007 | $45,000,000 | $50,648,677 | $97,069,157 | $147,717,837 |
| האויב שבפנים: החיים שאחרי | 10 בספטמבר 2010 | $60,000,000 | $60,128,567 | $236,093,097 | $296,221,667 |
| האויב שבפנים: הגמול | 14 בספטמבר 2012 | $65,000,000 | $42,345,537 | $197,813,727 | $240,159,257 |
| האויב שבפנים: פרק הסיום | 27 בינואר 2017 | $40,000,000 | $26,844,962 | $285,412,558 | $312,257,250 |
| סכום כולל |  | $288,000,000 | $271,288,899 | $961,940,824 | $1,233,229,454 |
קצפת (תוכנית טלוויזיה)

| --- | --- |
 סוגה:  ילדים
 כותבים:  אורי גרוס
 בימוי:  עדי בנימינוב, אורי פסטר
 שחקנים:  מיכל ינאי, ז'יל בן דוד, דבורה קידר, צבי שיסל
 ארץ מקור:  ישראל
 שפות:  עברית 
 מספר עונות:  2
 הפקה
 מפיק:  יורם גלובוס, יהודה טלית
 חברת הפקה:  גלובוס גרופ, טלית הפקות
 שידור
 רשת שידור:  ערוץ הילדים
 תקופת שידור מקורית:  1997–הווה 
 תקופת שידור בישראל:  1997 – 1998
 
קצפת הייתה תוכנית טלוויזיה לילדים ונוער ששודרה מ-1997 עד לשנת 1998 בערוץ הילדים. תוכנית זו מהווה המשך לתוכנית "הקרנבל של מיכל" ששודרה בערוץ 2.
התוכנית חולקה לשני חלקים:
החלק הראשון מתרחש באולפן הפקה בו נמצאים מיכל, מפיק ההופעה אבנר, סבתא ציפורה והכוכב האורח.
החלק השני הוא מופע בו היו משחקי משפחות, חגיגות ימי הולדת, שירים וביצועים של הכוכבים האורחים.
את שיר הפתיחה של התוכנית הלחין ירון כפכפי וביצעה מיכל ינאי.
הגיעו לביקור הכי הרבה מנחי ערוץ הילדים כמו ארז בן הרוש, נמרוד רשף, ליאת אחירון ועוד בעונה שנייה.
דמויות > דמויות ראשיות

מיכל ינאי – מנחת התוכנית.
אבנר (ז'יל בן-דוד) - החבר הטוב של מיכל ינאי, המפיק של התוכנית. בן 9.
סבתא ציפורה (דבורה קידר) - סבתא של מיכל. (1997)
סבא יוסף (צבי שיסל) - סבא של מיכל. (1998)
דמויות > דמויות אורחות

דני (נליה צמחמן) - ילדה מרדנית אשר התארחה במאחורי הקלעים.
רפי (רפי גינת) - חוקר תעלומת פשע, שיחזר פשע חמור שהתרחש באולפן. השתתף כזמר אורח בתוכנית
דנית (דנה אינטרנשיונל) - חברתה החנונית של מיכל, שאבנר עשה לה מהפך והפך אותה לזמרת "דנה אינטרנשיונל".
מלחמת האופל (סדרת סרטים)

| --- | --- |

 בימוי:  לן ווייזמן   פטריק טאטופולוס  מאנס מארלינד   ביורן סטיין   אנה פורסטר
 הופק בידי:  רוברט ברננצ'י   גארי לוצ'סי   טום רוזנברג   דייוויד קרן
 תסריט:  קווין גריוויו   לן ווייזמן
 עריכה:  מרטין האנטר   ניקולס דה טות'   פיטר אמונסון   ג'ף מק'אבוי
 שחקנים ראשיים:  קייט בקינסייל   סקוט ספידמן   מייקל שין   שיין ברולי   ביל ניי
 מוזיקה:  פול הסלינגר   מרקו בלטרמי   מיכאל ונדמאכר
 צילום:  טוני פירס-רוברטס   סיימון דגאן   רוס אמרי   סקוט קבאן   קארל ולטר לינדנלוב
 מדינה:  ארצות הברית ארצות הברית
 חברת הפקה:  Lakeshore Entertainment
 חברה מפיצה:  Screen Gems
 הקרנת בכורה:  19 בספטמבר 2003
 משך הקרנה:  403 דקות
 שפת הסרט:  אנגלית
 סוגה:  סרט בסוגת ספרות עלילה ספקולטיבית, סרט ערפדים, סרט אנשי זאב 
 תקציב:  212,000,000 מיליון דולרים
 הכנסות:  539,340,405 מיליון דולרים
 www.entertheunderworld.com
 
כרזת הסרט הראשון - מלחמת האופל
מלחמת האופל (באנגלית: Underworld) היא סדרת סרטי אקשן על ערפדים ואנשי זאב, בכיכובה של קייט בקינסייל ובבימויים של לן ווייזמן, פטריק טאטופולוס, מאנס מארלינד, ביורן סטייק ואנה פורסטר.
הסרט הראשון בסדרה, "מלחמת האופל", יצא ב-2003; הסרט השני, "מלחמת האופל: אבולוציה" יצא ב-2006; הסרט השלישי, "מלחמת האופל: עלייתם של אנשי הזאב" יצא ב-2009; הסרט הרביעי, "מלחמת האופל: התעוררות" יצא ב-2012; וב-2016 יצא הסרט החמישי בסדרה, "מלחמת האופל: מלחמות הדם".
ערפדים נגד אנשי זאב

עלילת סרטי הסדרה מתרחשת ביקום מקביל שבו חיים ערפדים, אנשי זאב וזאבי אדם המסוגלים לשנות צורתם לאדם בכל עת, כתוצאה מהשפעת וירוס עתיק. אלכסנדר קורווינוס נחשב לערפד הקדמון הראשון שניחן בסממנים של איש זאב והוא היה הניצול היחיד ממגפה שחיסלה את כפרו. איכשהו, הגוף שלו היה מסוגל לשנות את הנגיף ולעצב אותו לטובתו. היו לו שלושה צאצאים. שניים מהם ירשו את תכונת האלמוות של אביהם: בנו הערפד ובנו איש הזאב. הצאצא השלישי לא ירש את תכונת האלמוות ונשא זן חבוי בקוד הגנטי שלו - העתק מדויק של הנגיף המקורי, שהועבר הלאה לצאצאיו במשך מאות שנים.
אנשי הזאב המקוריים היו חיות שלא היו מסוגלות להפוך לדמות אדם לאחר שננשכו פעם אחת. עם זאת, הייתה אשת זאב שילדה ילד אנושי למראה. הילד הזה נשא מוטציה של הנגיף המקורי, שיצרה אצלו את היכולת לבחור להפוך להיות לזאב או לאדם. שמו היה לוסיאן. הוא כונה על ידי ויקטור כ"ראשון מאנשי הזאב".
הערפדים השתמשו באנשי הזאב כעבדים ושומרים במאורותיהם בשעות היום ובמהלך הלילה הם עבדו. בתו של ויקטור, סוניה, התאהבה בלוסיאן. לוסיאן, מנהיג אנשי הזאב, הנהיג מרד לאחר שוויקטור הרג את סוניה כדי למנוע מיזוג בין המינים. מאוחר יותר, קרייוון יפעל להסדר עם לוסיאן, בו הוחלט שלוסיאן יזייף את מותו ויתיר לקרייוון להתקדם, במטרה להביא למותם של זקני הערפדים ולסוף המלחמה עמם.
הסרטים > מלחמת האופל (2003)

מלחמת האופל (Underworld) הוא הסרט הראשון בסדרה המתאר את המלחמה ההיסטורית החשאית בין אנשי הזאב לערפדים, הסיפור סובב סביב סלין (קייט בקינסייל), לוחמת ערפדה הלוחמת באנשי הזאב, ומוצאת את עצמה נמשכת לבן אנוש בשם מייקל קורבין (סקוט ספידמן), שהופך למטרה עבור אנשי הזאב. כאשר אנשי הזאב לוכדים אותו והופכים אותו לאחד משלהם עליה להחליט האם להרוג אותו ולעשות את שמוטל עליה או ללכת כנגד ייעודה ולהצילו.
הסרטים > מלחמת האופל: אבולוציה (2006)

מלחמת האופל: אבולוציה (Underworld: Evolution), הידוע גם כ"מלחמת האופל 2", הוא הסרט השני בסדרת מלחמת האופל. העלילה סובבת סביב סלין. לאחר שהיא הרגה את ויקטור, היא לוקחת את מייקל קורבין למקום מבטחים לערפדים והיא מתכננת לחזור לאחוזתו של ויקטור על מנת להעיר את מרקוס קורבינוס, הזקן הערפד האחרון. לפני שהיא מצליחה לחזור, מרקוס מתעמת איתה. מרקוס לא נראה להוט לסייע לסלין והוא מנסה לגנוב את זיכרונותיה. בעודם במנוסה ממרקוס, סלין ומייקל מגלים כי מרקוס הוא למעשה הערפד הראשון, וכי בכוונתו לשחרר את אחיו הכלוא, ויליאם קורבינוס, מי שהיה לאדם זאב הראשון והפראי ביותר.
הסרטים > מלחמת האופל: עלייתם של אנשי הזאב (2009)

מלחמת האופל: עלייתם של אנשי הזאב (Underworld: Rise of the Lycans, הידוע גם בשם מלחמת האופל 3) הוא סרט אמריקאי משנת 2009 בבימויו של פטריק טטופולוס. זהו הפרק השלישי (והראשון מבחינה כרונולוגית) בסדרת מלחמת האופל, המתמקד בעיקר במקורותיהם ובמוצאם של יסודות מסוימים באירועים שקדמו למלחמה הערפדים-ואנשי הזאב, המתואר בסרט הקודם, מלחמת האופל: אבולוציה.
כפי שמוצג בסרט, אנשי זאב המקוריים היו חיות בלתי נשלטות, שלא מסוגלות לחזור מחדש לדמות אדם לאחר שננשכו פעם אחת. עם זאת, הייתה זאבת אדם בודדת שילדה ילד שנראה אנושי. הילד הזה נשא מוטציה של הנגיף המקורי, המאפשר לו לבחור בין האדם לדמות הזאב. שמו היה לוסיאן, שכונה על ידי ויקטור בשם "ראשון אנשי הזאב (Lycans)".
הערפדים השתמשו באנשי הזאב כעבדים וכשומרים במאורות שלהם בשעות היום והעבודה במהלך הלילה. עם זאת, בתו של ויקטור, סוניה, התאהבה בלוסיאן. לוסיאן, מנהיג אנשי הזאב, הנהיג מרד נגד ויקטור. מאוחר יותר, קרייוון מגיע להסדר עם לוסיאן, שבו לוסיאן מזייף את מותו ומאפשר בכך לקרייוון להתקדם, במטרה להביא למותם של זקני הערפדים ולסוף המלחמה. עם זאת, הם לא מצליחים בכך בשל חוסר אמון והצביעות של שניהם.
הסרטים > מלחמת האופל: התעוררות (2012)

הסרט הרביעי, מלחמת האופל: התעוררות, יצא לאקרנים בינואר 2012 בתלת-ממד. הסרט מספר על כך שהלוחמת סלנה, מתעוררת לאחר תרדמה עמוקה ומגלה שעליה לחיות במנוסה עם בני מינה, מאחר שלאחר שבני האדם גילו את קיומם של הערפדים ואנשי הזאב, הם מנהלים מלחמת צייד על מנת לחסל את שני העמים, בני האלמוות.
הסרטים > מלחמת האופל: מלחמות הדם (2016)

מלחמת האופל: מלחמות הדם (Underworld: The Wars Blood) או מלחמת האופל 5, הוא הסרט החמישי בסדרה.
באוגוסט 2014 הודיעה חברת Lakeshore Entertainment על כוונתה להפיק אתחול לזיכיון. קורי גודמן נשכר לכתוב את התסריט בעוד טום רוזנברג וגארי ללוצ'סי הצטרפו כמפיקים. שם הסרט הוכרז כ"מלחמת האופל: הדור הבא", כשקייט בקינסייל תגלם את תפקיד סלינה. אנה פורסטר נשכרה כבמאית. תיאו ג'יימס לוהק לגלם את תפקיד דייוויד, שגילם בסרט הרביעי בסדרה.
באוגוסט 2015 הודיעו אולפני סוני (Sony Pictures Entertainment) כי הסרט ייצא לאקרנים ב-21 באוקטובר 2016, כאשר טוביאס מנזיאס יגלם את מריוס, מנהיג אנשי הזאב. באוקטובר 2015 פורסם כי צוות השחקנים יכלול בנוסף לקייט בקינסייל, תיאו ג'יימס וטובי מנזיאס, יכלול גם את לארה פולבר, צ'ארלס דאנס, ג'יימס פוקנר, פיטר אנדרסון, קלמנטין ניקולסון, בראדלי ג'יימס ודייזי הד.
צילומי הסרט החלו בפראג, צ'כיה באוקטובר 2015 ונמשכו עשרה שבועות. באפריל 2016 נודע כי שם הסרט הוא "Underworld: The Wars Blood".
דמויות ושחקנים

| דמויות | סרט> מלחמת האופל | סרט> אבולוציה | סרט> עלייתם של אנשי הזאב | סרט> התעוררות | סרט> מלחמות הדם |
| --- | --- | --- | --- | --- | --- |
| סלינה | קייט בקינסייל | קייט בקינסייל | קייט בקינסייל (דיבוב וצילומי ארכיון) | קייט בקינסייל | קייט בקינסייל |
| ויקטור | ביל ניי | ביל ניי | ביל ניי | ביל ניי (צילומי ארכיון) |  |
| לוצ'יאן | מייקל שין | מייקל שין | מייקל שין | מייקל שין (צילומי ארכיון) |  |
| קרייבן | שיין ברולי | שיין ברולי | שיין ברולי (דיבוב) | שיין ברולי (צילומי ארכיון) |  |
| מייקל קורבין | סקוט ספידמן | סקוט ספידמן |  | סקוט ספידמן (צילומי ארכיון) | טרנט גארט (לכידת תנועה) סקוט ספידמן (צילומי ארכיון) |
| אריקה | סופיה מיילס | סופיה מיילס (צילומי ארכיון) |  |  |  |
| רייז | קווין גרביו |  | קווין גרביו |  |  |
| אמליה | זיטה גורוג | זיטה גורוג |  |  | סבטה דריגה זיטה גורוג (צילומי ארכיון) |
| סורן | סקוט מק'אלרוי | סקוט מק'אלרוי |  | סקוט מק'אלרוי (צילומי ארכיון) |  |
| סוניה | ג'זמין דאמק |  | רונה מיטרה |  |  |
| קאהן | רובי גי |  |  |  |  |
| סינג' | ארווין לדר | ארווין לדר |  |  |  |
| אנדראס טאניס |  | סטיבן מקינטוש | סטיבן מקינטוש |  |  |
| מרקוס קורבינוס |  | טוני קראן |  | טוני קראן (צילום ארכיון) |  |
| אלכסנדר קורבינוס |  | דרק ג'ייקובי |  |  |  |
| ויליאם קורבינוס |  | בריאן סטיל |  | בריאן סטיל (צילומי ארכיון) |  |
| לידה |  |  |  | סנדרין הולט |  |
| הבלש סבסטיאן |  |  |  | מייקל אילי |  |
| איב |  |  |  | אינדיה איזלי | אינדיה איזלי (צילומי ארכיון) |
| דייוויד |  |  |  | תיאו ג'יימס | תיאו ג'יימס |
| תומאס |  |  |  | צ'ארלס דאנס | צ'ארלס דאנס |
| מריוס |  |  |  |  | טוביאס מנזיס |
| סמירה |  |  |  |  | לארה פולבר |
ביקורת והכנסות > הכנסות

| סרט | תאריך הוצאה לאור | הכנסות> צפון אמריקה | הכנסות> שאר אזורים | הכנסות> סך הכל | דירוג> של כל הזמנים בצפון אמריקה | תקציב | הערות |  |
| --- | --- | --- | --- | --- | --- | --- | --- | --- |
| מלחמת האופל | 19 בספטמבר 2003 | $51,970,690 | $43,737,767 | $95,708,457 | #1,382 | 22 מיליון דולרים |  |  |
| מלחמת האופל: אבולוציה | 20 בינואר 2006 | $62,318,875 | $49,021,926 | $111,340,801 | #1,122 | 50 מיליון דולרים |  |  |
| מלחמת האופל: עלייתם של אנשי הזאב | 23 בינואר 2009 | $45,802,315 | $45,282,848 | $91,085,163 | #1,582 | 35 מיליון דולרים |  |  |
| מלחמת האופל: התעוררות | 20 בינואר 2012 | $62,321,039 | $97,791,632 | $160,112,671 | #1,121 | 70 מיליון דולרים |  |  |
| מלחמת האופל: מלחמות הדמים | 24 בנובמבר 2016 | $30,353,973 | $50,739,340 | $81,093,313 | #2,499 | 35 מיליון דולרים |  |  |
| סך הכל | סך הכל | $252,766,892 | $286,573,513 | $539,340,405 |  | 212 מיליון דולרים |  |  |
שדה אפור מסמן כי חסרים נתונים.
ביקורת והכנסות > ביקורת

| 0 | 1 | 2 | 3 |
| --- | --- | --- | --- |
| סרט | Rotten Tomatoes | Metacritic | CinemaScore |
| "מלחמת האופל" | 31% (157 ביקורות) | 42 (34 ביקורות) | B+ |
| "מלחמת האופל: אבולוציה" | 16% (101 ביקורות) | 36 (21 ביקורות) | B+ |
| "מלחמת האופל: עלייתם של אנשי הזאב" | 29% (77 ביקורות) | 44 (14 ביקורות) | B+ |
| "מלחמת האופל: התעוררות" | 26% (66 ביקורות) | 39 (17 ביקורות) | A- |
| "מלחמת האופל: מלחמות הדם" | 18% (68 ביקורות) | 21 (10 ביקורות) | B+ |
הערות שוליים

↑  רשמי: קייט בקינסייל חוזרת ל"מלחמת האופל 5"
↑  "Underworld (2003)". Box Office Mojo.
↑  "Underworld: Evolution (2006)". Box Office Mojo.
↑  "Underworld: Rise of the Lycans (2009)". Box Office Mojo.
↑  "Underworld: Awakening". Box Office Mojo.
↑  "Underworld: Blood Wars (2017)". Box Office Mojo.
↑  "Underworld". Rotten Tomatoes. Flixter. נבדק ב-2012-07-12.
↑  "Underworld (2003): Reviews". Metacritic. CBS Interactive.
↑  "CinemaScore". cinemascore.com. נבדק ב-12 במרץ 2015. {{cite web}}:  (עזרה)
↑  "Underworld: Evolution". Rotten Tomatoes. Flixter. נבדק ב-2012-07-12.
↑  "Underworld: Evolution (2006): Reviews". Metacritic. CBS Interactive. נבדק ב-2012-07-12.
↑  "Underworld: Rise of the Lycans". Rotten Tomatoes. Flixter. נבדק ב-2012-07-12.
↑  "Underworld: Rise of the Lycans (2009): Reviews". Metacritic. CBS Interactive.
↑  "Underworld: Awakening". Rotten Tomatoes. Flixter. נבדק ב-2012-07-12.
↑  "Underworld: Awakening (2012): Reviews". Metacritic. CBS Interactive. נבדק ב-2012-07-12.
↑  "Underworld: Blood Wars (2016)". Rotten Tomatoes. נבדק ב-15 בינואר 2017. {{cite web}}:  (עזרה)
↑  "Underworld: Blood Wars reviews". Metacritic. נבדק ב-7 בינואר 2017. {{cite web}}:  (עזרה)
| מלחמת האופל |
| --- | --- | --- |
| סרטים | מלחמת האופל • מלחמת האופל: אבולוציה • מלחמת האופל: עלייתם של אנשי הזאב • מלחמת האופל: התעוררות • מלחמת האופל: מלחמות הדם |  |
| שחקנים | קייט בקינסייל • סלנה • מייקל קורבינוס • תיאו ג'יימס • ביל ניי • מייקל שין • אלכסנדר קורבינוס • לוצ'יאן |  |
בחצר של פופיק

| --- | --- |
 סוגה:  חינוך
 בימוי:  שעיה פרוסטנברג אריה בן ציון
 שחקנים:  יעל לבנטל (2012) פיני טבגר (2013–2018) (לבנה פינקלשטיין) (2015–2018)
 מדבבים בעברית:  אילן סביר איקי גלעד ז'יל בן דוד אפרת גונן
 ארץ מקור:  ישראל ישראל
 הפקה
 מפיק:  לימור זהבי-וינברגר אילן מלמלה
 עורכים:  לימור זהבי-וינברגר
 אורך פרק:  15 דקות
 שידור
 רשת שידור:  הטלוויזיה החינוכית
 תקופת שידור מקורית:  יולי 2009 – 14 באוגוסט 2018
 
בחצר של פופיק הייתה תוכנית טלוויזיה ישראלית לילדים בגילאי הגן ששודרה בין השנים 2009–2018 בטלוויזיה החינוכית. כוכב התוכנית הוא הבובה "פופיק" שמופעלת על ידי אילן סביר, והתוכנית מתרחשת בחצר פלפלים.
רקע

התוכנית החלה את דרכה כשידורי רצף בו פופיק אירח ילדים ודיבר איתם על מצבים שונים, בהמשך הוא ראיין מפורסמים כמו: מיכל דליות, אריק אלפר, אסף אשתר וכו'. בשנת 2011, הצטרפה אל פופיק, אחותו הקטנה ליבי והם דיברו יחד עם ילדים. החל משנת 2012 שידורי הרצף הופסקו והסדרה עברה לפרק של 15 דקות ואל פופיק וליבי הצטרפו חברים חדשים, מתושלח היצור הירוק והחכם, טישה סוסונת הים והקוסמת האנושית דיתה (יעל לבנטל), שירי הסדרה בוססו על שירים לועזים. בסוף 2013, דיתה הוחלפה בפנחס (פיני טבגר) והשירים הוחלפו בשירים ישראלים. בשנת 2015, נכנסה לסדרה הדמות לבנה (לבנה פינקלשטיין).
את שיר הנושא של התוכנית מבצעת יסמין אבן.
בשנים 2015 ו־2016 הייתה הסדרה מועמדת לפרס האקדמיה לטלוויזיה וקולנוע, וב־2017 זכתה בפרס.
בשנת 2020 זכתה "החצר של פופיק" לפארודיה בתוכנית הסאטירה "ארץ נהדרת".
דמויות

פופיק (אילן סביר) – כוכב הסדרה, ילד סקרן ושובב שגר בחצר פלפלים.
ליבי (איקי גלעד) – אחותו של פופיק, אוהבת לצחוק.
מתושלח (ג'יל בן דוד) – יצור ירוק זקן וחכם, חבר של פופיק וליבי.
טישה (אפרת גונן) – סוסת ים, אוהבת לשיר ולרקוד, חברה של פופיק וליבי.
דיתה (יעל לבנטל) – קוסמת וממציאה המצאות, חברה אנושית של פופיק וליבי.
פנחס (פיני טבגר) – אחיה של דיתה, החליף אותה בעונות האחרונות, כבאי במקצועו, חברם האנושי של פופיק וליבי.
לבנה (לבנה פינקלשטיין)– אימם של דיתה ופנחס, ציירת במקצועה, חברה אנושית של פופיק וליבי.
לילי – דחלילה שהופיעה בעונות הראשונות של התכנית. פופיק וליבי התייחסו אליה כאל דמות ממשית ושוחחו איתה.
חיפושיות

ערך זה עוסק בסדרת חרקים. אם התכוונתם ללהקת "החיפושיות", ראו .
| חיפושיות |
| --- | --- |
 מיני חיפושיות
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: שש-רגלים
מחלקה:: חרקים
סדרה:: חיפושיות
שם מדעי
 Coleoptera ‏לינאוס, 1758

שלבי התעופה של חיפושית מהמין Cetonia aurata (נחושתית הוורדים)
מושית השבע מגיחה מהגולם. חיפושיות הן בעלות גלגול מלא.
חיפושיות מתת-משפחת הנחושתיות
חִפּוּשִׁיּוֹת (שם מדעי: Coleoptera) היא הסדרה הגדולה ביותר במחלקת החרקים ובטבע בכלל. הסדרה מונה כ-400,000 מינים, המהווים 40% ממחלקת החרקים, ושוכנים בכל העולם מלבד אנטארקטיקה אך נפוצים בעיקר באזורים הטרופיים. החיפושיות מגוונות ביותר ומאכלסות מגוון רחב מאוד של בתי גידול וגומחות אקולוגית, דבר שגרם להן לפתח מגוון רחב של מורפולוגיות (צורות גוף), צבעים וסגנונות חיים. חיפושיות רבות הן מהמינים הצבעוניים ביותר בטבע, לרוב תודות לצבעוניות מבנית שבה המבנה המיקרוסקופי של כסות השלד החיצוני וכנפי החפייה גורם לשבירה והחזרה של האור בצורות מיוחדות וליצירת צבעים מתכתיים בוהקים. הנחושתיות בולטות במיוחד בגווניהן הבוהקים והמתכתיים וניתן לציין את נחושתית הקוצים בישראל ואת הנחושתית הסגולה ונחושתית הוורדים באירופה, שנחשבות לחיפושיות יפות מאוד. צבעים בוהקים נפוצים גם במשפחות אחרות, כגון המושיתיים, בה הצבעים הם צבעי אזהרה, ובמגוון מינים כגון גדית זהובת-כתמים. לאדם מערכת יחסים ארוכה עם החיפושיות שכוללת הערצה (כגון חיפושיות זבל במצרים העתיקה), ניצול לצרכים שונים וכן בחקלאות - בעוד חלקן מהוות מזיקים אחרות נחשבות למדביר ביולוגי מועיל ביותר, כאשר הידועה ביותר בכך היא מושית השבע.
לחיפושיות 4 תת-סדרות:
Adephaga
Archostemata
Myxophaga
Polyphaga
תיעוד המאובנים הקדום ביותר של סדרה זו הוא מתור הפרם, לפני כ-265 מיליון שנה, ומאז חל גיוון רב במשפחות הסדרה. המינים הקטנים ביותר שייכים למשפחה Ptiliidae וגודלם 0.3 מילימטרים, המינים הגדולים ביותר עשויים להגיע לכ-15 סנטימטרים (בהם יקרונית טיטאנית, חיפושית גוליית, חיפושית הרקולס וחיפושית אטלס). בעוד שמרבית המינים בסדרה ניזונים ממזון צמחי, חלקם טורפים, ניזונים מפטריות או טפילים.
כמו כל החרקים מתחלק גופן של החיפושיות לראש, חזה ובטן. באזור הראש: זוג עיניים מורכבות, מחושים, וגפי פה נושכות. אל החזה מחוברים שני זוגות כנפיים ושלושה זוגות רגליים.
הכנפיים הקדמיות, כנפי חפייה נוקשות, מגנות על הבטן ועל הכנפיים האחוריות, העדינות יותר. הכנפיים הקדמיות אינן משמשות לתעופה, אך בשעת מעוף הן מורמות כדי לאפשר לכנפי התעופה לנוע. לאחר הנחיתה, הכנפיים האחוריות מתקפלות תחת כנפי החפייה. רוב החיפושיות מסוגלות לעוף, אך מעטות מסוגלות להתחרות בכישורי התעופה של מינים מסדרת הזבובאים. רובן יעופו רק כאשר הדבר הכרחי. ישנם מיני חיפושיות שכנפי החפייה שלהן התאחו זו לזו והן אינן יכולות לעוף, בעוד שאחרות הן חסרות כנפיים. כנפי החפייה הן שהעניקו לחיפושיות את שמן המדעי, Coleoptera, שבא מיוונית עתיקה: κολεός ("קולאוס") פירושו נדן ו-πτερόν ("פטרון") פירושו כנף, וביחד "כנפיים בנדן" או "כנפיים מחופות".
רגליהן בנויות בהתאם לסביבת חייהן - אם להליכה, לקפיצה, לשחייה או לחפירה.
החיפושיות שייכות לחרקים בעלי גלגול מלא. השלב הצעיר מכונה פגית (לארווה) או זחל. הרבייה של חלק מהחיפושיות היא הפלודיפלואידית. ניתן למצוא חיפושיות כמעט בכל בית גידול למעט הים ואזורי הקטבים.
מבנה החיפושית

מורפולוגיה של חיפושית ממשפחת הזבליתיים
מבט גבי וגחוני של חיפושית
כמו כל החרקים, גוף החיפושית מחולק לשלוש חטיבות: ראש, חזה ובטן. הראש מצויד בגפי פה, עיניים מורכבות ומחושים. מהחזה יוצאים 3 זוגות רגליים (בסך הכל 6 רגליים) ו-2 זוגות כנפיים: כנפי החפייה וכנפי תעופה (אם כי בחלק מהחיפושיות כנפי החפייה התאחו וכנפי התעופה התנוונו). בבטן נמצאים רוב איברי מערכת העיכול ומערכת המין של החיפושית. מתוכנית בסיסית זו התפתחו החיפושיות למגוון רב של צורות.
בראש נמצאים איברי החושים ואיברי האכילה של החיפושית. בחזית הראש נמצאות עיניים מורכבות ומחושים. המחושים מגיעים במגוון צורות: חוטיים, מנוצים, דמויי אלה ועוד. בעזרת המחושים החיפושית קולטת ריח וכן מגע. בראש נמצאה הפה של החיפושית ובו לסתות וגפי פה. לחיפושיות מגוון רחב של גפי פה, תלוי במזון אותו אוכלת החיפושית. גפי הפה נעות מגפיים מבתרות (אצל חיפושיות טורפות) ועד לחדק שנועד למציצת צוף מפרחים. חלק מהחיפושיות לא אוכלות בכלל כבוגרים וגפי הפה מנוונים אצלן.
החזה מחולק ל-3 חלקים: חזה קדמי, חזה אמצעי וחזה אחורי. כל חלק נושא זוג רגליים והחלק האמצעי נושא גם את כנפי החפייה וכנפי התעופה. ממבט גבי רואים בדרך כלל רק את החזה הקדמי שכן שאר חלקי החזה מוסתרים על ידי כנפי החפייה. ברוב החיפושיות בחלק העליון שבין התפר של כנפיי החפייה מצויה בליטה קטנה וקשה הנקראת "מגנית" שכן בחלק מהחיפושיות צורתה כצורת מגן.
בבטן נמצאים רוב איברי מערכת העיכול ומערכת המין של החיפושית. ברוב החיפושיות היא מכוסה בכנפי החפייה מצידה הגבי ולכן אינה נראית לעין. מצידה הגחוני ניתן לראות את לוחיות הבטן ששונות במקצת במראהן מפרקי החזה אך לרוב באותו רוחב.
זחלי חיפושיות

את הפגית של חיפושיות ניתן לחלק לכמה טיפוסים שונים לפי מראה חיצוני:
Campodeiform - זחל עם רגליים מפותחות לגמרי, מחושים וגוף פחוס.
Elateriform - דמויי תולעת עם רגליים מנוונות או קטנות מאוד. טיפוסי לנתוזיות.
Eruciform - דמוי זחל אמיתי של פרפראים. זזים בחופשיות בעזרת רגליים קצרות היוצאות מהחזה ומהבטן.
Onisciform - זחל רחב ושטוח, לעיתים עם רגליים קטנות או בלי רגליים בכלל.
Scarabaeiform - זחל דמוי דרן בעל רגליים ארוכות. טיפוסי לזבליתיים.
Vermiform - זחל דמוי רימה, סימטרי וללא רגליים.
משפחות השייכות לסדרה זו (רשימה חלקית)

מושיתיים (Coccinellidae)
זבליתיים (Scarabaeidae)
פרחיתיים (Glaphyridae)
גחליליתיים (Lampyridae)
עוריתיים (Dermestidae)
כנף-עוריים (Cantharidae)
רצניתיים (Carabidae)
יקרוניתיים (Cerambycidae)
קלריתיים (Cleridae)
קנתריתיים (Cantharidae)
אייליתיים (Lucanidae)
זבליות אדמה (Geotrupidae)
שחרוריתיים (Tenebrionidae)
ברקניתיים (Buprestidae)
עליתיים (Chrysomelidae)
נתוזיתיים (Elateridae) - בה המין חיפושית ראש-פנס
חידקוניתיים (Curculionidae)
רפואניתיים (Meloidae)
קברניתיים (Silphidae)
אנוביתיים (Anobiidae)
שחיניתיים (Dytiscidae)
מלכיתיים (גר') (בעבר Malachiidae היום תחת מליריתיים)
מליריתיים (Melyridae)
גלריה

מושית השבע (Coccinella septempunctata)
חיפושית מהסוג פרחית על חרצית עטורה
חיפושית מהמין נחושתית הוורדים Cetonia aurata
זבליתיים מהמין Scarabaeus laticollis
נחושתית הקוצים (Protaetia cuprea)
פרחית נעמי (Oxythyrea noemi)
איילית (Lucanus cervus)
חדקונית מהמין Trachelophorus giraffa
חיפושית מהמין Nicrophorus vespillo ממשפחת הקברניתיים
קרנפית ספרדית
ברקנית האשל
חיפושית מהמין Carabus auratus ממשפחת רצניתיים טורפת שלשול
חדקונית מהמין Liparus glabiostris
יקרונית הרהיטים
גחלילית מהמין Lampyris noctiluca
חיפושית מהמין Chauliognathus lugubris ממשפחת קנתריתיים
המין Psyllobora vigintiduopunctata
פרחית מהמין Oxythyrea pantherina
חיפושית מהמין Barretthydrus tibialis ממשפחת שחיניתיים
עלית הדגנים (Oulema melanopus)
גדית זהובת-כתמים (Cicindela aurulenta)
חיפושית אטלס (Chalcosoma atlas)
לקריאה נוספת

Arthur V. Evans, The Lives of Beetles: A Natural History of Coleoptera, Princeton University Press, 2023, ISBN 978-0-691-23651-3
פרימו לוי, מקצועות של אחרים, ספרי סימן קריאה / הוצאת הקיבוץ המאוחד, 2021, הפרק "חיפושיות" עמ' 19–23.
הערות שוליים

↑  השם הוחלף ליוספיתיים
| --- | --- |
בקרת זהויות :  NLI: 987007283145705171  BNE: XX526431  BnF: cb11937784z (data)  GND: 4130263-1  LCCN: sh85012867  NARA: 10637432  NDL: 00566843  NKC: ph114202